Diari Oficial de la Generalitat Valenciana


Sumari del DOGV 9646, del 24-07-2023 (2023/7715)

RESOLUCIÓ de 6 de juliol de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i fa pública la decisió favorable a la sol·licitud realitzada per l'Associació per a la Promoció i Defensa de l'Aceite Serrana de Espadán per a la seua inscripció en el registre comunitari de les denominacions d'origen protegides.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7715


Data del document
:   06-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 6 de juliol de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i fa pública la decisió favorable a la sol·licitud realitzada per l'Associació per a la Promoció i Defensa de l'Aceite Serrana de Espadán per a la seua inscripció en el registre comunitari de les denominacions d'origen protegides. [2023/7715]  
  
  
En data 11 de juliol de 2022, l'Associació per a la Promoció i Defensa de l'Aceite Serrana de Espadán va presentar davant de la Conselleria d'Agricultura, Desenvolupament Rural, Emergència Climàtica i Transició Ecològica una sol·licitud, així com la documentació necessària per a la seua inscripció en el registre comunitari de les denominacions d'origen protegides.  
Es tracta d'una inscripció en el registre comunitari d'acord amb el Reglament (UE) núm. 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris, que en particular compleix amb:  
- Apartat 1 de l'article 5, sobre els requisits que han de complir les denominacions d'origen;  
- Apartat 1 de l'article 7, sobre el contingut mínim del plec de condicions;  
- Article 8, sobre el contingut de les sol·licituds de registre.  
A més, els documents presentats són conformes a l'article 6 del Reial decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i la seua oposició a aquestes.  
La tramitació d'inscripció en el registre comunitari de les denominacions d'origen protegides ha de realitzar-se de conformitat amb el que es disposa en el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012), i conforme al procediment previst en el Reial decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes (BOE 251, 18.10.2011), en la seua redacció vigent.  
  
D'acord amb el que es preveu en el Reial decret 1335/2011, esmentat abans, es va procedir a revisar la sol·licitud i la documentació aportada per a comprovar que es complia amb el que s'estableix en els articles 5, 7 i 8 del Reglament (UE) 1151/2012 esmentat més amunt. Una vegada finalitzats els tràmits anteriors, així com realitzat també el tràmit de publicitat mitjançant una resolució publicada en el Boletín Oficial del Estado el 26 d'abril de 2023, després d'haver transcorregut el termini d'oposició i de no haver-se rebut cap al·legació, i vista la proposta de resolució de la Direcció General de Desenvolupament Rural, correspon adoptar una decisió favorable a la sol·licitud d'inscripció en el registre comunitari de les denominacions d'origen protegides, així com fer-la pública juntament amb el plec de condicions, d'acord amb el que s'estableix en Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
Per tot el que s'ha exposat, d'acord amb el que es preveu en l'article 119 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les Conselleries de la Generalitat (DOGV 8590, 12.07.2019), en relació amb les competències que corresponen a aquesta conselleria, resolc:  
  
Primer  
Adoptar i fer pública la decisió favorable a la sol·licitud d'inscripció en el registre comunitari de les denominacions d'origen protegides sol·licitada per l'Associació per a la Promoció i Defensa de l'Aceite Serrana de Espadán, una vegada comprovat que es compleixen els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris, i vist que no s'han rebut al·legacions després del tràmit de publicitat en el Boletín Oficial del Estado.  
  
  
Segon  
Publicar el plec de condicions i document únic en què s'ha basat aquesta decisió favorable en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, en els següents enllaços:  
https://breu.gva.es/b/bdz0uQIj0z  
https://breu.gva.es/b/OsTDjaQYKO  
  
Aquesta resolució posa fi a la via administrativa i contra aquesta pot interposar-se, potestativament, un recurs de reposició davant del mateix òrgan que la dicta en el termini d'un mes, o interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa  
  
València, 6 de juliol de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.